《秀亭秋怀十五首》
元代·方回

一针落大海，万古无还期。
纖纖刺绣女，断肠终尔思。
物重干将刺，心愿精卫为。
邻妪适有此，殷勤来献之。
铦锋贯彩缕，缝纫实所宜。
匪妾旧时物，怆然双泪垂。
如何大丈夫，忘恩忽如遗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。